**Til kandidatene**

SV i XXXXkommune vil nekte skjenkebevilling til utesteder som ikke betaler tarifflønn:

l Stavanger foreslår de røde partiene (SV, Ap og Rødt) at utesteder som underbetaler sine ansatte eller bryter arbeidsmiljøloven, kan bli fratatt skjenkebevillingen. Utesteder som bryter loven bør ikke få skjenke.

Dette er det mulig å foreslå også dere bor!

I januar i 2018 ble minstelønna i serveringsbransjen allmenngjort. Det betyr at ansatte i barer, restauranter og andre utesteder har krav på minst 161 kroner og 87 øre i timen.

Utelivsbransjen er kjent som en versting på lønns- og arbeidsvilkår. [Tilsyn i 2018 viste 8 av 10](https://www.arbeidstilsynet.no/nyheter/arbeidstilsynet-fant-lovbrudd-hos-8-av-10-virksomheter-i-overnattings--og-serveringsbransjen/) i bransjen brøt arbeidsmiljøloven. Minstelønn for utelivsbransjen kom i 2018, [og satsene fra 1. desember 2018 er her.](https://www.fellesforbundet.no/globalassets/lonn-og-tariffsaker/23523-allmengjort-lonn-grafikk-v2.pdf)

Unge er ekstra utsatt for dårlige arbeidsvilkår. Av de 50 000 ansatte i utelivsbransjer er nesten halvparten under 25 år, og en tredjedel kommer fra andre land enn Norge. Bare 30 prosent har heltidsstilling. [Les mer her](https://www.arbeidslivet.no/Arbeid1/Arbeidsmiljo-og-HMS/arbeidsvilkar-i-utelivsbransjen/).

Lokalt handlingsrom:

·         Det er kommunene om gir skjenkebevilling, og det er svært vide mandater til hva man skal ta hensyn til, blant annet  stedets karakter, beliggenhet, målgruppe, trafikk- og ordensmessige forhold, næringspolitiske hensyn og hensynet til lokalmiljøet for øvrig.[Les hele alkohollovens paragraf 1-7a her.](https://lovdata.no/dokument/NL/lov/1989-06-02-27/KAPITTEL_1#%C2%A71-5)

·         Alle skjenkebevillinger skal etter loven behandles på nytt etter valget. Da det settes som premiss at arbeidsmiljøloven holdes og at ansatte får minstesatser for allmenngjort tariff.

Les hele saken om [forslaget i Stavanger slik det ble slått opp i Stavanger Aftenblad her](https://www.aftenbladet.no/lokalt/i/XwVlxo/Vil-ta-skjenkebevillingen-fra-de-som-betaler-luselonn).

Slik går dere fram for å lage et utspill:

1.       Les saken fra Stavanger i [Stavanger Aftenblad](https://www.aftenbladet.no/lokalt/i/XwVlxo/Vil-ta-skjenkebevillingen-fra-de-som-betaler-luselonn) om å nekte skjenkebevilling

2.       Send en epost til lokalavisa (se forslag under) der dere varsler et dere vil fremme et slikt forslag dersom dere får flertall

o   Tips: det kan være lurt å invitere med avisa til et utested/hotell el.l. dere dere vet at det er ordnede arbeidsforhold, slik at dere kan peke på en god modell

Forslag til epost:

SV foreslår å nekte skjenkebevilling til utesteder som bryter arbeidsmiljøloven

Jeg er xxx og stiller som førstekandidat for SV i xxx i lokalvalget til høsten. Jeg vil foreslå at kommune  xxx kan nekte skjenkebevilling til utesteder som bryter loven.

Arbeidstilsynet har vist at 8 av 10 aktører i utelivet bryter arbeidsmiljøloven. Unge utgjør omtrent halvparten av de ansatte i bransjen, og er særlig utsatt for useriøse aktører som ikke driver etter loven.

Etter valget skal skjenkebevilling gås gjennom på nytt. Da vil vi sette klare krav til at utesteder ikke kan tjene penger på bekostning av ansattes rettigheter.

Mitt hovedbudskap:

·         Utesteder må også følge loven. Etter valget skal vi behandle skjenkebevilling på nytt, og da vil kreve at arbeidsmiljøloven holdes og at ansatte får minstelønn for å fornye bevillingen.

·         I dag drives det mange steder rovdrift på unge som er i sin første jobb. Da må vi bruke de virkemidlene vi har.

·         Vi kan ikke tvinge folk til å organisere seg å kreve tariffavtale. Men vi kan tvinge utestedene til å følge loven.

Bakgrunnsartikler og mer info:

Saken er allerede foreslått i Stavanger: [Oppslag i Stavanger Aftenblad](https://www.aftenbladet.no/lokalt/i/XwVlxo/Vil-ta-skjenkebevillingen-fra-de-som-betaler-luselonn)

Arbeidstilsynet [fant at 8 av 10 bryter loven](https://www.arbeidstilsynet.no/nyheter/arbeidstilsynet-fant-lovbrudd-hos-8-av-10-virksomheter-i-overnattings--og-serveringsbransjen/)

Dagens [allmenngjorte minstesatser](https://www.fellesforbundet.no/globalassets/lonn-og-tariffsaker/23523-allmengjort-lonn-grafikk-v2.pdf)

Bakgrunnstall om [ansatte i utelivsbransjen, rapporter mm](https://www.arbeidslivet.no/Arbeid1/Arbeidsmiljo-og-HMS/arbeidsvilkar-i-utelivsbransjen/)